**VEDTEKTER FOR TEMSEVEIEN BARNEHAGE** 

**1. EIERFORHOLD**

Temseveien barnehage er en privateid barnehage som drives som et aksjeselskap av Tone Hauge Nilsen. Barnehagen er godkjent av Grimstad kommune for barn i alderen 0-6 år.

Barnehagen drives i samsvar med Lov om barnehager med forskrifter og retningslinjer gitt av sentrale myndigheter.

**2. FORMÅL**

Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling. Barnehagen skal bygge på grunnleggende verdier i kristen og humanistisk arv og tradisjon, slik som respekt for menneskeverdet og naturen, på åndsfrihet, nestekjærlighet, tilgivelse, likeverd og solidaritet, verdier som kommer til uttrykk i ulike religioner og livssyn som er forankret i menneskerettighetene.

Barna skal få utfolde skaperglede, undring og utforskertrang. De skal lære å ta vare på seg selv, hverandre og naturen. Barna skal utvikle grunnleggende kunnskaper og ferdigheter. De skal ha rett til medvirkning tilpasset alder og forutsetninger. Barnehagen skal møte barna med tillitt og respekt, og anerkjenne barndommens egenverdi. Den skal bidra til trivsel og glede i lek og læring, og være et utfordrende og trygt sted for fellesskap og vennskap. Barnehagen skal fremme demokrati og likestilling og motarbeide alle former for diskriminering. (Barnehageloven § 1 Formål )

**3. ÅPNINGSTIDER/FERIER**-Barnehagen har åpent mandag til fredag kl.07.00-16.30 11 mnd. i året. -Barnehagen har 5 planleggingsdager i løpet av barnehageåret.

-Barnehagen holdes stengt hele juli.

-Julaften og nyttårsaften er stengt.

-Onsdag før skjærtorsdag stenger barnehagen kl.12.00

-I romjulen har barnehagen redusert åpningstid etter behov/avtale.

**4. OPPTAK AV BARN**

**4.1 Generelt om opptak**

- Nytt barnehageår starter hver 1. August.

-Søknadsfristen til hovedopptaket er 1. Mars, men foreldre/foresatte kan søke hele året.

-Søknad om barnehageplass gjøres elektronisk. Skjema finnes på hjemmesiden til Temseveien barnehage og Grimstad kommune.

-Barnehagen har samordnet opptaksprosess med kommunen.

-Tildeling av plass foregår skriftlig.

-Barn som er tildelt barnehageplass får beholde plassen ut juli måned det året barnet begynner på skolen, eller til oppsigelse skjer skriftlig fra en av partene.

-Barnehagen har kun tilbud om 100% plass.

**4.2 Opptaksområde**

-Barnehagen er åpen for barn bosatt i Grimstad, Arendal, Lillesand og Froland.

**4.3 Opptakskriterier**

- For å sikre barna gode utviklings- og aktivitetsmuligheter i et best mulig pedagogisk tilrettelagt barnehagetilbud, skal det ved opptak tas hensyn til gruppesammensetningen, herunder barn med funksjonshemninger/spesielle behov, barnas alder og kjønn, barnehagens bemanning og lokaler, jfr. Barnehageloven §1.

 **Ved opptak av barn i barnehagen må det videre tas hensyn til følgende kriterier i prioritert rekkefølge:**1. Barn med funksjonshemninger så lenge de kan ha nytte av oppholdet, (jfr.§ 18 i lov om barnehager med kommentarer. )
2. Barn som er henvist fra helse og sosialvesen. Barn fra hjem med sykdom der foreldre ikke kan ta seg av barnet.
3. Søsken til barn som allerede går i barnehagen.
4: Barn av enslige forsørgere i arbeid/under utdannelse.
5. Barn der begge forsørgere er i arbeid/under utdannelse.

* 1. **Oppsigelse/mislighold**

-Barnets foresatte kan si opp barnehageplassen skriftlig med 6 ukers varsel fra 1. til 15. i måneden.

-Det må betales for plassen inntil oppsigelsestiden er slutt, eller det er kommet nytt barn inn i stedet. -Hvis barnets plass sies opp etter 1. april må det betales for plassen ut barnehageåret, dersom det ikke tas inn nytt barn i stedet.

 -Barnehageeier kan også si opp avtaleforhold med 6 ukers varsel
 dersom:

* Opptaksmyndigheten erfarer at plass er tildelt ut fra uriktige
opplysninger gitt av foresatte i søknaden
* Foreldrebetalingen ikke er innkommet innen den 30. i måneden
etter forfall
* Ved dårlig utnyttelse av plassen uten at barnehagen varsles og
gyldig grunn angis
* Barnehagen legges ned

**5. FORELDREBETALING**

-Barnehagen følger kommunens satser.

-Betaling skjer etterskuddsvis hver mnd.

-Barnehagen har søskenmoderasjon.

-Det gis inntektsgradert foreldrebetaling.

-Kostpenger og betaling for bleieavtale kommer i tillegg. Måltidene som serveres er frokost, lunsj og ettermiddagsmåltid.

**6. BARNEHAGENS OPPHOLDSAREALER**

Innendørs leke og oppholdsareal skal minimum være 4 kvm pr. barn over
3 år og 5.3 kvm pr. barn under 3 år.

Inne areal: 190,1 m2

Uteareal: 2000 m2

**7. FORELDRERÅD OG SAMARBEIDSUTVALG**

For å sikre samarbeidet med barnas hjem, skal hver barnehage ha et Foreldreråd og et samarbeidsutvalg. Barnehage loven § 4

 **7.1 Foreldrerådet**:

-Foreldrerådet består av foreldre/ foresatte til alle barn i barnehagen.

-Alle valg gjelder for et år om gangen.

-Er det i forskrift etter § 20 satt maksimalgrense for foreldrebetaling, kan bare

foreldrerådet samtykke ut over dette.

 **7.2 Samarbeidsutvalget**:

-Samarbeidsutvalget skal være et rådgivende, kontaktskapende og samordnende organ. -Samarbeidsutvalget består av 2 foreldre/foresatte og 2 ansatte i barnehagen, slik at hver gruppe er likt representert. Barnehagens eier kan delta etter eget ønske.

-Representantene for foreldre og ansatte velges for et år om gangen.

-Samarbeidsutvalget godkjenner barnehagens årsplan. (Barnehageloven§ 2)

-Samarbeidsutvalget skal uttale seg om saker som er av viktighet for barnehagens innhold, den daglige virksomhet og forholdet til foreldrene.

-Styrer for barnehagen har møte og uttalerett, men ikke stemmerett.

-Barnehageeieren skal sørge for at saker av viktighet forelegges

foreldrerådet og samarbeidsutvalget.

**8. RAMMEPLAN/ÅRSPLAN**

Barnehagen forplikter seg til å jobbe etter rammeplan for barnehager. Målet med en slik rammeplan er å gi styrer, pedagogisk ledere og det øvrige personalet en forpliktende ramme for planlegging, gjennomføring og vurdering av barnehagens virksomhet. Ifølge rammeplanen skal alle barnehager utarbeide en årsplan.

**9. TAUSHETSPLIKT**

Hele personalet i barnehagen har taushetsplikt.(Barnehageloven § 44)

**10. OPPLYSNINGSPLIKT**

Barnehagepersonalet har opplysningsplikt.( Barnehageloven § 45 og § 46)

**11. INTERNKONTROLL**

Barnehagen følger arbeidsmiljølovens bestemmelser om internkontroll. Vi bruker «styrerassistenten» fra Barn-nett som verktøy til dette.

**12. HELSETILSYN**

Før et barn begynner i barnehagen skal det legges fram erklæring om barnets helsetilstand. Dersom barnet har møtt til de ordinære undersøkelser på helsestasjonen, kan slik erklæring gis av foresatte. (Barnehageloven §23)

I forhold til allergier for enkelte matvarer må legeerklæring fremvises.

**13. POLITIATTEST**

Barnehagens ansatte må legge frem tilfredsstillende politiattest. (Barnehageloven §30)

**14. FORSIKRING**

Barna er forsikret hele døgnet i Gjensidige. Forsikringstype: barneulykke

**15. VEDTEKTENE**

Vedtektene fastsettes/revideres av eier.

Vedtektene revideres ved endring av lovverk, eierforhold og godkjenning.

Revidert 23.02.2022.